NaiveNeuron/SloPal huggingface dataset:
M. Fronc, poslanec: (2010-04-27):
Prezident Slovenskej republiky vo svojom rozhodnutí z 26. marca 2010 č. 1369-2010 BA o vrátení zákona uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky. V tretej časti rozhodnutia o vrátení zákona prezident Slovenskej republiky navrhol, aby Národná rada Slovenskej republiky pri opätovnom prerokovaní neprijala zákon ako celok. Predseda Národnej rady Slovenskej republiky rozhodnutím z 29. marca 2010 pridelil zákon, ktorým sa mení zákon č. 131 o vysokých školách, vrátený prezidentom Slovenskej republiky na opätovné prerokovanie Národnou radou Slovenskej republiky, týmto výborom: Ústavnoprávnemu výboru Národnej rady a Výboru Národnej rady Slovenskej republiky pre vzdelanie, mládež, vedu a šport. Ako gestorský výbor určil Výbor Národnej rady Slovenskej republiky pre vzdelanie, mládež, vedu a šport a určil lehoty na prerokovanie. Výbory Národnej rady v súlade s § 90 ods. 1 zákona o rokovacom poriadku prerokovali návrh prezidenta Slovenskej republiky uvedený v jeho rozhodnutí o vrátení zákona v lehote určenej predsedom Národnej rady. Iné výbory o zákone nerokovali. Výbory Národnej rady Slovenskej republiky pri prerokovaní vráteného zákona k návrhu prezidenta uvedeného v časti III rozhodnutia prezidenta Slovenskej republiky zaujali tieto stanoviská: Ústavnoprávny výbor prerokoval 22. apríla tento zákon o vysokých školách, vrátený prezidentom, a neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny všetkých poslancov podľa čl. 84 ods. 3 ústavy a § 52 ods. 4 zákona slovenskej Národnej rady o rokovacom poriadku. Z celkového počtu 12 poslancov ústavnoprávneho výboru bolo prítomných 7, za návrh hlasovalo 6, nikto nehlasoval proti a 1 poslanec sa zdržal hlasovania. Výbor Národnej rady Slovenskej republiky pre vzdelanie, mládež, vedu a šport prerokoval 26. apríla 2010 tento vrátený zákon prezidentom o vysokých školách a neprijal platné uznesenie, nakoľko návrh uznesenia nezískal podporu nadpolovičnej väčšiny všetkých poslancov. Z celkového počtu 11 poslancov výboru pre vzdelanie, mládež, vedu a šport bolo prítomných 7, za návrh hlasovali 3, 2 poslanci hlasovali proti a 2 poslanci sa hlasovania zdržali. Gestorský výbor o spoločnej správe, o výsledku prerokovania zákona z 9. marca, ktorým sa dopĺňa zákon o vysokých školách, vrátený prezidentom Slovenskej republiky na opätovné prerokovanie Národnou radou, v druhom čítaní neprerokoval, nakoľko nebol uznášaniaschopný. V súlade s § 80 ods. 1 predsedníčka určila za spoločného spravodajcu poslanca Martina Fronca a podľa § 80 ods. 2 rokovacieho poriadku Národnej rady podávam Národnej rade informáciu o výsledku rokovania výborov Národnej rady. Pán predsedajúci, využívam svoje právo spoločného spravodajcu a prosím vás potom, čo otvoríte rozpravu, podávam súčasne odporúčanie, aby Národná rada po rozprave rozhodla o vrátenom zákone ako o celku. Prosím, otvorte rozpravu.
Hort, Milan, podpredseda NR SR (2011-07-07):
Ďakujem pekne, pani poslankyňa. Ďalším, ktorý sa prihlásil písomne do bodu interpelácie, je pán poslanec Dušan Jarjabek. Nech sa páči, pán poslanec.
Viskupič, Marián, poslanec NR SR (2023-02-16):
Ďakujem pekne za slovo. No, no v prvom rade SaS je proste stále konzistentná. My teda hovoríme, že skutočne potrebujeme štíhly štát a potom nám stačia čo najnižšie dane v každom prípade. Čiže my skutočne, dneska ste odo mňa nič iné nepočuli, len proste v každom prípade hovorím, že nezdaňujme, špeciálne nezdaňujme veľa a radšej sa pozerajme na to, kde ten štát by mohol na sebe trošku šetriť, takže toto je ten pohľad nás. No tiež teraz sa vlastne teším, že v tomto momente teda kolega Kremský vlastne hovorí to, čo my, že teda veľké dane sú zlé a proste vie to škodiť a v tom najhoršom prípade to vie aj zabiť, takže to sa teším, len o to mi je teraz trošku smutnejšie, že vlastne pri... teda predchádzajúcom bode, tam vlastne to vidí inak, že tá konzistentnosť nie je úplne, no ale však O. K. No čo sa týka tej televízie, koncesionár... zrušenie koncesionárskych poplatkov, no zas treba povedať, že koncesionárske poplatky tvoria asi polovicu financovania televízie a tú druhú polovicu tvoria priamo teda tiež príspevky, zmluvy so štátom, to znamená zo štátneho rozpočtu, takže dnes keby sme to teda pojali tou, tou optikou, akú pán poslanec povedal, je vlastne, že tak tá televízia je vlastne nezávislá teda do miery, že zaplatí svojich zamestnancov a možno ešte zaplatí účet za elektrinu, a ten zvyšok je ďalej od štátu. Ale toto je, to je v poriadku. Toto, toto nie je problém, proste sú krajiny, kde tie, kde tie televízie sú platené priamo štátom, bude to akoby jedna platba namiesto výberu koncesionárskych poplatkov, ktorý stojí asi dva a pol milióna ročne, len ten výber a proste jednoducho áno, treba garantovať vlastne, aby, aby zo štátu tie isté peniaze boli, a tým pádom tá televízia mala nezávislosť, alebo teda potom chceme povedať, že je aj všetko ostatné závislé a tým nie je v poriadku, keď je to... (Prerušenie vystúpenia časomerom.)
F. Mikloško, poslanec: (2009-12-04):
Treba to popísať, čo je projekt Metropolis, aby sme mohli potom sa vyjadriť k ďalším veciam súvisiacim s týmto. Je to slovenský Las Vegas, je to najväčšie, ako som povedal, najväčšie herné miesto v Európe. Denne má tadiaľto prejsť 12,5-tisíc hráčov z celého sveta. Ročne to bude do 5 mil. ľudí, boháčov, ktorí sem prídu oplieskať peniaze. Je naprosto jasné, už to tu bolo povedané, že s týmto súvisí prostitúcia, drogy... (Ruch v stále. Prerušenie vystúpenia predsedajúcim.)
Zemanová, Anna, poslankyňa NR SR (2018-05-10):
Ďakujem pekne za slovo. Dnes do tretice, tým končí šnúra našich zákonov o životnom prostredí. Nebudem v tomto prípade hovoriť dlho, ale chcem sa venovať § 4a a národným záväzkom znižovania emisií, kde vlastne je záväzok Slovenskej republiky znížiť antropogénne emisie oxidu siričitého, oxidov dusíka, nemetánových prchavých organických zlúčenín amoniaku a častice PM2,5. Tieto národné záväzky sú uvedené v prílohe, kde chcem poukázať najmä na množstvo oxidov síry, ktoré na rok 2020 a nasledujúce roky až do roku 2029 má ísť o zníženie o 57 % a na nasledujúce roky od roku 2030 až o 82 %, pričom východiskovým záväzkom znižovania emisií je rok 2005. Pán minister, v tomto návrhu by som chcela povedať jednu, ale o to dôležitejšiu vec. Na to, aby sme tento záväzok splnili, stačí jedno jediné správne rozhodnutie, a to mať odvahu a presadiť vo vláde, aby sa prestalo spaľovať hnedé uhlie v elektrárňach. Sám ste v úvodnom slove povedali, že tento zákon reaguje aj na situáciu, ktorá nastala obchádzaním zákona o IPKZ ohľadom tzv. pokusu na treťom bloku Elektrárne Nováky. Elektrárne Nováky sú ďaleko-ďaleko najväčším znečisťovateľom oxidov síry na Slovensku. Okres Prievidza v dôsledku tohto znečistenia má viac ako 20-percentné zvýšené ochorenia na rôzne karcinogénne ochorenia, kde práve Inštitút environmentálnej politiky vyčíslil, že odstavením spaľovania hnedého uhlia v Elektrárni Nováky len 500 mil. eur by sa ušetrilo na zdravotníckych výdavkoch. Takýmto jedným zásadným rozhodnutím a očakávala by som, že práve váš rezort bude ten, ktorý bude a jasne bude mať odvahu presadzovať toto zastavenie. A verím, že práve máte vy teraz celý ten proces v rukách a to v súvislosti s posudzovaním vplyvov na životné prostredie na otvorenie tzv. 12. ťažobného poľa, kde verím, že nebudete kľučkovať, ale to rozhodnutie ministerstva životného prostredia bude zásadné a nesúhlasné s otvorením; pokračovaním ťažby v 12. poli a s tým, že sa ten útlm ťažby a spaľovania uhlia naozaj ukončí v roku 2021, kedy vlastne aj je predpoklad ukončenia doťaženia priestorov 11. ťažobného poľa v Novákoch. Tak tu máte možnosť naozaj ukázať to, že ministerstvo životného prostredia má reálny záujem na tom, aby ovzdušie na Slovensku bolo lepšie, minimálne v tejto jednej položke znečisťujúcich látok to môže byť, dá sa povedať, obrazne povedané, z jedného dňa na druhý a ten dopad na zdravie, na rozvoj regiónu bude pozitívny a enormný. A odhliadnuc od toho, že budete mať aj vystarané voči vykazovaniu povinnosti slovenskej strany voči Európskej únii. Ďakujem pekne za pozornosť.
Blanár, Juraj, podpredseda NR SR (2021-05-03):
Pán poslanec Mazurek, môžete reagovať na faktické poznámky.
Dostál, Ondrej, poslanec NR SR (2020-03-25):
Ďakujem za všetky faktické poznámky, na všetky nestihnem zareagovať určite. Pán poslanec Beluský, návrh na osobitné hlasovanie o bodoch spoločnej správy sa dáva vo vystúpení v rozprave, nie vo faktickej poznámke, čiže, bohužiaľ, nemôžem tejto vašej žiadosti vyhovieť. Pán poslanec Kotleba, ste pripomenuli, že som povedal, že návrh bol robený narýchlo. No asi by nebolo veľmi vierohodné, keby som tvrdil, že vláda návrh pripravovala tri týždne, keď sa pred troma dňami pred predložením toho návrhu zákona vôbec ujala funkcie a bola vymenovaná. A opakovane tu zaznieva, že ide o sledovanie všetkých ľudí. Nie, nejde o sledovanie všetkých ľudí, ide o identifikovanie ľudí, u ktorých je podozrenie alebo u ktorých sa preukáže, že boli, že boli nakazení koronavírusom. A účelom a teda pozmenené znenie čl. IV to hovorí úplne jasne, že je to iba v rozsahu výlučne potrebnom na identifikáciu žiadateľov v záujme ochrany, života a zdravia. Asi by som sa už opakoval. Ako, ako je to zúžené oproti tomu návrhu, o ktorom sme hovorili včera. Pán poslanec Taraba, to, že je ústavnému, teda že ústavným zákonom je niečo vyhradené štátu, neznamená, že zákonom nemožno zveriť štátu nejakú inú právomoc. To asi nejako celkom nerozumiete tomu, aký je vzťah medzi ústavným zákonom a zákonom. Keď my tento zákon schválime, tak to nebude v rozpore, rozpore s ústavným zákonom, ktorý hovorí o tom, čo štát môže robiť, aj bez toho, aby, aby sa niečo schválilo zákonom.
Rafaj, Rafael, poslanec NR SR (2011-02-09):
Ďakujem za slovo a musím hneď na úvod vyjadriť súhlas s tým, čo hovoril pán poslanec, a to v skratke, že Slovensko je v práve. Opäť poslanec Národnej rady trafil klinec po hlavičke, ktorým je permanentný revizionistický atak Maďarska, ktoré demonštratívne neuznáva podmienky mierového usporiadania po prvej a druhej svetovej vojne, ale na rozdiel od deväťdesiatych rokov počnúc rokom 2001, keď prijalo prvú exteritoriálnu normu v podobe zákona o preukaze zahraničného Maďara, útočí a spochybňuje aj priamo suverenitu Slovenskej republiky a súčasne aj princípy medzinárodného práva, čoho dôsledkom je zákon o dvojakom občianstve, a čoho následným dôsledkom je naša reakcia a naše diskusie. Možno by nás mal priviesť k nejakej pravde Istvan Simicko, ktorý sa pri cieľoch zákona v Maďarskom parlamente priamo odvolával na údajnú nespravodlivosť Trianonskej mierovej zmluvy. Teda to čo ste hovorili, pán poslanec, nie je len deklaratívne, ale je aj politický postoj významných politikov Maďarskej republiky. A aké je z toho poučenie a záver? Mám pocit, že stále plačeme na nesprávnom hrobe, pretože nie my, ale Maďari musia meniť zákon. Maďarsko nepočúva naše plamenné diskusie. Verím, že teraz sa FIDESZ rehoce, ako my sa tu vlastne hádame o podstate, pretože jeho podstata zostane stále v platnosti a nemáme účinný nástroj zabrániť tomu podstatnému, ktorým je vlastne žiadanie a vydávanie pasov aj štatútu občana v zahraničí. A poprosil by som kolegov, aj pána Hrušovského, keby boli teraz tí slušní politici. Ďakujem pekne.
Paška, Pavol, predseda NR SR (2012-12-05):
Hlasujeme o bodoch zo spoločnej správy 1 až 22, 24 až 74. Odporúčanie je schváliť ich. (Hlasovanie.) 139 prítomných, 78 za, 61 sa zdržalo. Tieto body sme schválili.
Pellegrini, Peter, predseda NR SR (2015-04-16):
Pani poslankyňa Vášáryová, keby ste mohli v kľude zo svojho miesta zotrvať. Venujte sa svojej práci. Prihláste sa, prihláste sa do vystúpenia. Ďakujem veľmi pekne. Pán poslanec Simon s ďalšou faktickou poznámkou.
Glváč, Martin, podpredseda NR SR (2019-09-17):
Ďakujem, vážené panie poslankyne, vážení páni poslanci, pokračujeme v popoludňajšom rokovaní piateho dňa 
49. schôdze Národnej rady Slovenskej republiky v prerušenej rozprave v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 
Z. z. o sociálnom poistení, tlač 1530. Prosím poslanca Mariána Kéryho, áno zaujal stanovisko, Erik Tomáš zaujal stanovisko. Do rozpravy je písomne prihlásená poslankyňa Petra Krištúfková za klub SME RODINA, ktorej odovzdávam slovo, a potom sa pripraví pán poslanec Jozef Mihál. Nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1530.)
Vons, Peter, poslanec NR SR (2023-06-28):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslancov Miloša Svrčeka a Karola Kučeru.
Števulová, Zuzana, poslankyňa NR SR (2023-12-18):
Ďakujem veľmi pekne za slovo a ďakujem ti, pani poslankyňa Plaváková, za tvoj príspevok aj za to, že si sa znova venovala teda tej potrebe vzniku nového ministerstva cestovného ruchu a športu. A keďže sme sa tu už veľmi veľa bavili aj o tej téme športu aj všetkých ostatných tém, podľa mňa naozaj stojí za to reagovať aj na tú časť, ktorá sa týka práve tej agendy cestovného ruchu, to sme ešte veľmi málo rozobrali a je pravda, že nie všetky krajiny majú svoje vlastné ministerstvá cestovného ruchu alebo teda turizmu, ale podľa môjho názoru, keby táto dôvodová správa sa venovala naozaj tým trendom v turizme, ja som si len tak námatkovo narýchlo pozrela jednak dokumenty Európskej únie, ktoré sa veľmi hĺbkovo venujú trendom v turizme aj na nasledujúce roky do 2030, OECD výhľad, trendy a politiky v turizme v roku ´22, tak presne, správne si poznamenala, že veľmi by sme potrebovali, aby sa toto nové ministerstvo, ak teda naozaj vznikne, venovalo tým, tomu turizmu alebo cestovnému ruchu moderne. Veď chceli by sme, tak ako nás na to vyzýva OECD a Európska únia, aby tu vznikali zelené politiky v oblasti cestovného ruchu, aby sem tí ľudia chodili za tým, že tu budú nedotknuté národné parky, že tu budú chránené živočíchy, ktoré nielenže za desať výrov, ale že za poškodenie nejakého hniezda výra sa tu bude naozaj že, sa tu budú zavádzať odstrašujúce trestné sadzby a podobne. Ale, samozrejme, aj téma rodovej rovnosti a dodržiavanie ľudských práv. Však mnohí z nás dnes chodia sa pozerať ako turisti a turistky do krajín, ktoré sú výkladovou skriňou párov, rovnosti párov rovnakého pohlavia alebo teda tých zelených politík alebo ľudských práv. To keby naozaj bolo obsahom tejto dôvodovej správy a teda... (Prerušenie vystúpenia časomerom.)
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 145 poslancov hlasovalo 76 za, 66 sa zdržalo, 3 nehlasovali. Národná rada pridelila návrh tohto zákona výborom, určila gestorský výbor a príslušné lehoty. Poprosím poslankyňu Zuzana Aštaryovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách a o zmene a doplnení niektorých zákonov v znení zákona č. 130/2011 Z. z. a ktorým sa menia a dopĺňajú niektoré zákony (tlač 437). Nech sa páči.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 137, za 121, proti nikto, zdržalo sa 15, nehlasoval 1. Konštatujem, že návrh sme schválili. Pokračujeme hlasovaním o bode 29 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách (tlač 659). Spravodajcom je opäť poslanec Ján Kvorka, prosím ho, aby uviedol hlasovanie. [Hlasovanie o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov a ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 659.]
Laššáková, Jana, podpredsedníčka NR SR (2012-07-02):
Pán poslanec Jasaň, nech sa páči.
P. Hrušovský, podpredseda NR SR: (2002-06-27):
I. Andrejčák, poslanec: Ďakujem za slovo. Vážený pán poslanec Ftáčnik, neviem, či tie táraniny o joge, keď ste nás ohurovali, ako to bude pre Slovensko užitočné, na vás mali taký veľký vplyv, ale hrozné nezmysly ste teraz natárali. Prosím vás, najviac na osobu sa vyberie od poistencov Spoločnej zdravotnej poisťovne a po prerozdelení sa ich nechá najmenej. To iba blázon môže hovoriť toto, čo pred chvíľou tu odznelo. A ja mám presné údaje od posledného rozdeľovania. O tom sme sa tu bavili a vtedy vaši kolegovia vystúpili, že to je mimo tohto zákona, že to bude pri inom. Teraz sme pri tom zákone, len teraz to zase prekrucujete inak. Proste ľudí, ktorí sú ochotní slúžiť sami a ich rodinní príslušníci znášajú to riziko, ktoré nesie služobný pomer, vy chcete zlikvidovať, aby tejto republike nikto neslúžil, len aby ju každý okrádal. Hanbite sa!
Kollár, Boris, predseda NR SR (2021-05-12):
Nasleduje rozprava o návrhu poslancov Národnej rady Slovenskej republiky Petra Pellegriniho, Richarda Rašiho, Denisy Sakovej, Matúša Šutaj Eštoka a Erika Tomáša na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 512). Do rozpravy je prihlásený pán poslanec Taraba. Nech sa páči, máte slovo.
Bugár, Béla, podpredseda NR SR (2016-06-15):
Pani poslankyňa Gaborčáková.
Mažgút, Ján, poslanec NR SR (2024-04-23):
Ďakujem pekne, vážený pán predsedajúci. Dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, tlač 154, v druhom čítaní. Výbor pre kultúru a médiá ako gestorský výbor podáva Národnej rade spoločnú správu výboru. Národná rada uznesením č. 138 z 15. februára 2024 rozhodla o tom, že návrh zákona prerokuje v druhom čítaní a priradila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona schváliť. O pozmeňujúcich a doplňujúcich návrhoch tejto spoločnej správy gestorský výbor odporúča hlasovať spoločne o bodoch 1 až 4 s odporúčaním schváliť. Spoločná správa výborov Národnej rady Slovenskej republiky bola schválená uznesením č. 16 zo 16. apríla 2024. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som. Otvorte, prosím, rozpravu.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 129 poslancov, za 122, proti 1, zdržali sa 6. Aj tento návrh sme schválili.
Štefunko, Ivan, poslanec NR SR (2024-05-21):
Dobrý deň, vážené dámy, vážení páni, pán predsedajúci, pani ministerka, myslím si, že ku tomuto návrhu zákona o ÚRSO sme sa už viackrát bavili, vystupujem tu už tretíkrát a vyjadril som mnohé z našich obáv. Niektoré sme si vydiskutovali aj na výbore, je škoda, že pani ministerka v predchádzajúcej rozprave nereagovala na niektoré moje vyjadrenia, kde potom štátny tajomník ich dovysvetľoval, takže niektoré veci je možno dobré si vydiskutovať aj v tomto pléne. Zároveň mi dovoľte povedať, že cieľom tejto úpravy je v súlade s avizovaným zámerom návrhu, alebo teda takto, že chcel by som, chcel by som dať pozmeňujúci návrh a teraz poviem odôvodnenie. Tento, cieľom úpravy je v súlade s avizovaným zámerom návrhu limitovať úpravu len na mimoriadnu situáciu. Z tohto dôvodu sa vypúšťajú body, ktoré vytvárajú predpoklad pre rozšírenie kompetencií Úradu pre reguláciu sieťových odvetví nad rámec mimoriadnych situácií. Body konkrétne umožňovali ÚRSO, týka sa to bodu 1 a 2, významne zasahovať do ceny dodávok plynu pre teplárenský priemysel aj mimo akútnych mimoriadnych situácií. Takáto úprava nie je v súlade s uvedeným zámerom a ide nad jeho rámec. V kombinácii so skráteným legislatívnym procesom je preto náležite tieto body vyňať. Teraz dovoľte, pán predsedajúci, zastaviť čas, idem prezentovať pozmeňujúci návrh. (Prerušenie vystúpenia predsedajúcim.)
Bugár, Béla, podpredseda NR SR (2019-02-18):
Pán poslanec Tittel.
Blaha, Ľuboš, podpredseda NR SR (2023-12-18):
Pani poslankyňa Lucia Plaváková, nech sa páči.
Bagačka, Michal, poslanec NR SR (2013-01-31):
Ďakujem pekne. Vážený pán predseda, kolegyne, kolegovia. V rozprave vystúpili deviati poslanci. Nebol predložený žiadny procedurálny návrh. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-11-10):
Pán poslanec, poprosím vás, pani podpredsedníčka reaguje na vás. (Reakcia z pléna.) Pán poslanec Galko. (Reakcia z pléna.) Ja som upozornila pána poslanca.
Jurinová, Erika, podpredsedníčka NR SR (2013-09-18):
Poprosím posledného prihláseného rečníka Lászlóa Sólymosa.
Hrnčiar, Andrej, podpredseda NR SR (2017-05-10):
Pán poslanec Zelník.
Panáček, Milan, poslanec NR SR (2012-10-18):
Keďže pozmeňujúci návrh poslanca Miroslava Beblavého odznel dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Šeliga, Juraj, podpredseda NR SR (2021-04-01):
Pán poslanec Suja, nech sa páči.
Podmanický, Ján, poslanec NR SR (2022-05-03):
Ďakujem za slovo. Pán poslanec, ty si ako príklad dvoch metrov alebo príklad pokrytectva uviedol porovnanie s prípadom Rybanič, kedy súčasní vládni predstavitelia, keď boli v opozícii, vrátane médií, vynášali do nebies tohto človeka za to, že sa nabúral do bankového účtu opozičného politika. A to bol pomaly, naozaj to bola druhá Gréta, slovenská, ktorá si zaslúžila všetky pocty. Pritom tento pán sa dopustil trestného činu, trestného činu porušenia bankového tajomstva a bol za tento trestný čin odsúdený. Viete, kedy by pán Rybanič naozaj bol ten hrdina, ten bojovník za slobodu? Vtedy, keby odhalil trestný čin, keby odhalil trestnú činnosť. A to sa nestalo. On sa len nabúral do bankového účtu a za to bol hrdina, lebo išlo o opozičného politika. Áno, keby, keby odhalil trestnú činnosť, zaslúžil by si úctu. Ale keď Robert Fico odhalí trestnú činnosť Andreja Kisku a Igora Matoviča, tak toho treba zavrieť. A to je to pokrytectvo, to sú tie dva metre, ktoré tu zavádzate, že človeka, ktorý spáchal trestný čin, toho vynášate do nebies, a človeka, ktorý ohlásil trestný čin, vás, vašich ľudí, tak toho treba zavrieť. Veď tu, vážení, dobre viete, ktorí trocha počúvate a zamýšľate sa nad tým, tu nie sú, nieže tu (povedané so smiechom), nieže tu nie sú dôvody na väzbu a väzobné stíhanie, tu nie sú dôvody vôbec na stíhanie. Veď to všetci viete, že tu nie sú žiadne dôvody na stíhanie. A vy chcete tento úplne slabý čajový prípad použiť na zatvorenie opozičného lídra.
Podmanický, Ján, poslanec NR SR (2013-10-25):
Ďakujem za slovo, vážená pani podpredsedníčka. Ja chcem len požiadať o odloženie hlasovania vzhľadom na viacero pozmeňujúcich návrhov, na utorok o jedenástej. Ďakujem pekne.
Jurinová, Erika, podpredsedníčka NR SR (2014-11-09):
Pán poslanec Simon.
Žitňanská, Jana, poslankyňa NR SR (2022-10-05):
Ďakujem, pán predseda. Spoločná správa obsahuje sedem pozmeňujúcich návrhov. V rozprave bol podaný jeden pozmeňujúci návrh. Nakoľko bol včera v rozprave podaný pozmeňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Ďuriš Nicholsonová, Lucia, podpredsedníčka NR SR (2018-03-13):
Ďakujem pekne. Teraz by som mala, ja mám písaného pána poslanca Kresáka, ale asi ho zastupujete, že? Z gestorského ústavnoprávneho výboru pán poslanec Ježík, nech sa páči so spravodajskou informáciou.
Grendel, Gábor, podpredseda NR SR (2022-11-09):
Pán poslanec Pročko.
Kollár, Boris, predseda NR SR (2022-12-20):
Vy môžete aj psychicky, pani kolegyňa, ostatní fyzicky, prosím. Prosím, prezentujme sa a hlasujme. (Hlasovanie.) Prítomných 138 poslancov, za 89, proti 8, zdržalo sa 41. Uvedený návrh sme schválili.
Lackovič, Marek, poslanec NR SR (2024-01-24):
Ďakujem veľmi pekne za slovo, pán predsedajúci. No, ďakujem veľmi pekne za faktické poznámky. Ja som si uvedomil pri tom, ako ste spomínali to starostovanie alebo ako ste narážali na tú moju minulosť a na to päť rokov starostovania. Tak áno, ja som si aj pri tom uvedomil to zásadné alebo to podstatné, že ja si nepamätám, kedy som ako starosta predkladal takto, ja neviem, ako to nazvať... dobabrané alebo nedôstojné až materiály. Zažil som tu také reminiscenciu už pri kompetenčnom zákone, kedy 1,5-stranová dôvodová správa bolo naozaj niečo výnimočné, čo si ja teda nepamätám, a hanbil by som sa to predložiť poslancom obecného zastupiteľstva samosprávy štvortisícovej s 3,5-miliónovým rozpočtom, nie to ešte tu v pléne Národnej rady Slovenskej republiky. Ale holt, časy sú také, asi si zjavne musíme zvykať. No nám sa bude zvykať veľmi ťažko, lebo, lebo naozaj sme možno zvyknutí na trošku inú kvalitu fungovania ako takého, ale O. K. No rovnako to platí, ako ste aj ostatní povedali, pri tomto skrátenom legislatívnom konaní. Nie sú tam absolútne legitímne a dostatočne a hodnoverne preukázané tie dôvody na skrátené legislatívne konanie. Chýba tam ozrejmenie jeho nevyhnutnosti, chýba tam ozrejmenie jeho naliehavosti, sú tam dokonca pomýlené dátumy, ktoré nesedia s tými infringmentami, ktoré sa tam priamo spomínajú. Už sme to tu povedali naozaj dostatočne zoširoka, zhora, zdola, zľava, sprava. Ďakujem vám veľmi pekne. Snáď ešte nájdeme aj ďalšie chyby a... (Prerušenie vystúpenia časomerom.)
J. Burian, poslanec: (2008-11-25):
Čo sa týka toho, čo povedal pán poslanec Mikuš, ja som povedal presne formuláciu, že dôvodom alebo hlavným impulzom bol vstup do Európskej únie a ja na to tobôž dám tú istú otázku, prečo investori nejdú do Somálska? Možno dajú nulové daňové prázdniny a dajú možno aj na 5 rokov. No preto jednoducho, lebo to nie je bezpečnosť zdrojov, bezpečnosť investovania. A Slovensko najprv si muselo osvojiť investičný rating alebo rating krajiny, ktorá je bezpečná. To je prvý bezpodmienečný, by som povedal, vstup každého investora. A ja tam môžem mať aj výnos 20-, 50-percentný, ale aj môžem prísť o ten celý výnos alebo tú celú svoju investíciu, určite nie som ochotný investovať. To bol prvý predpoklad. To, že sa znížili dane, bolo, by som povedal, v kontexte toho a mohlo napomôcť tomuto ďalšiemu riešeniu. Ďakujem.
I. Šaško, poslanec: (2009-12-08):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 16. novembra 2009 č. 1365 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 27. januára 2010 a v gestorskom výbore do 29. januára 2010. Pán predsedajúci, skončil som, otvorte, prosím, rozpravu.
P. Hrušovský, predseda NR SR: (2004-03-05):
I. Hopta, poslanec: Áno, ja viem, že to sa nestotožňuje so stanoviskom klubu poslancov za KSS, ale sa to stotožňuje s programom, s ktorým išla Komunistická strana Slovenska do volieb, a ja ten program chcem dodržiavať na rozdiel na rozdiel od pána Hrdličku, ktorý niečo občanom pred voľbami nasľuboval a teraz nerešpektuje rozhodnutia ani našich straníckych orgánov, nerešpektuje stanoviská krajských výborov, okresných výborov Komunistickej strany Slovenska, ktorí má jednoznačne požiadali, aby som v parlamente obhajoval viac volebných obvodov. Takže, vážený pán kolega, ak chceme, ak chceme plniť program, tak plníme program tak, aby to vyhovovalo väčšine občanov Slovenskej republiky a nielen vám, sebe.
Novotný, Viliam, poslanec NR SR (2011-12-13):
Ďakujem pekne. Vážený pán predseda, vážený pán minister, vážené dámy, vážení páni, Výbor Národnej rady Slovenskej republiky pre zdravotníctvo podáva spravodajskú správu o návrhu vlády na skrátené legislatívne konanie o návrhu Výboru Národnej rady Slovenskej republiky pre zdravotníctvo na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 602). Predseda Národnej rady Slovenskej republiky svojím rozhodnutím z decembra 2011 pridelil návrh vlády na skrátené legislatívne konanie o návrhu Výboru Národnej rady Slovenskej republiky pre zdravotníctvo na vydanie zákona, ktorým sa mení a dopĺňa zákon č. 578/2004 Z. z. o poskytovateľoch, na prerokovanie Výboru Národnej rady Slovenskej republiky pre zdravotníctvo v termíne ihneď. Výbor Národnej rady Slovenskej republiky pre zdravotníctvo návrh vlády na skrátené legislatívne konanie prerokoval na svojej 23. schôdzi dňa 13. decembra 2011. Výbor uznesením č. 104 z 13. decembra 2011 súhlasil s návrhom vlády na skrátené legislatívne konanie o návrhu Výboru Národnej rady Slovenskej republiky pre zdravotníctvo na vydanie zákona, ktorým sa mení a dopĺňa zákon č. 578/2004 Z. z. o poskytovateľoch. Výbor odporučil Národnej rade Slovenskej republiky schváliť návrh vlády na skrátené legislatívne konanie o návrhu Výboru Národnej rady Slovenskej republiky pre zdravotníctvo na vydanie zákona, ktorým sa mení a dopĺňa zákon o poskytovateľoch, v skrátenom legislatívnom konaní s tým, že prvé, druhé a tretie čítanie návrhu zákona Výboru Národnej rady Slovenskej republiky pre zdravotníctvo na vydanie zákona, ktorým sa mení a dopĺňa zákon č. 578/2004 Z. z. o poskytovateľoch, sa uskutoční na 26. schôdzi Národnej rady Slovenskej republiky. Vážený pán predseda, skončil som. Prosím, otvorte rozpravu.
Hrušovský, Pavol, podpredseda NR SR (2011-06-29):
Ďakujem, pán poslanec. Prosím, zaujmite miesto pre spravodajcov. Panie poslankyne, páni poslanci, pýtam sa, či sa chce niekto k tomuto návrhu zákona prihlásiť do rozpravy ústne, nedostal som žiadne písomné prihlášky do rozpravy. Pokiaľ nie, vyhlasujem rozpravu za skončenú. A prerušujem rokovanie o tomto bode programu. Budeme teraz pokračovať v rokovaní Národnej rady hlasovaním o jednotlivých prerokovaných bodoch programu. A poprosím teraz pána poslanca a predsedu výboru pre zdravotníctvo, aby predložil návrh uznesenia k prerokovávanému bodu, ktorým je Petícia vyhlásená Slovenskou komorou sestier a pôrodných asistentiek , ktorý prerokovávame ako tlač 383. Poprosím pána predsedu Novotného, aby predložil návrh uznesenia.
Hrnčiar, Andrej, podpredseda NR SR (2016-09-08):
Vážené panie poslankyne, vážení páni poslanci, chcem sa opýtať, či každý poslanec využil svoje právo hlasovať, kto chcel. Takže vyhlasujem tajné hlasovanie za... (Reakcia z pléna.) Dobre, takže v tejto chvíli vyhlasujem tajné hlasovanie za skončené. Vyhlasujem prestávku, kým nebudú spočítané hlasy. (Prestávka. Spracúvanie výsledkov tajného hlasovania.) (Po prestávke.)
Kaliňák, Robert, podpredseda vlády a minister vnútra SR (2017-12-05):
Dobre. Ďakujem pekne.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme o bodoch 1 až 7 s odporúčaním gestorského výboru schváliť. (Hlasovanie.) Prítomných 149 poslancov, za 84, zdržalo sa 64 poslancov, 1 nehlasoval. Konštatujem, že tieto body sme schválili.
Figeľ, Ján, podpredseda NR SR (2014-12-03):
Dva dni bola knižka voľakedy, v minulom roku, tohto roku to bolo inak. Pán spravodajca, nech sa páči. Nie? Neželáte si záverečné slovo? Prerušujem rokovanie o tomto bode programu, hlasovať budeme zajtra o výslednej podobe návrhu rozpočtu verejnej správy. Teraz vyhlasujem prestávku do 17.00 hod., budeme hlasovať a potom pokračovať podľa programu. Ďakujem pekne.
Hrnčiar, Andrej, podpredseda NR SR (2017-02-08):
Ďalším vystupujúcim v rozprave – pán poslanec Mazurek.
J. Mikuš, poslanec: (2005-03-17):
Národná rada Slovenskej republiky svojím uznesením z 3. februára pridelila návrh trom výborom: Výboru Národnej rady pre financie, rozpočet a menu, Ústavnoprávnemu výboru Národnej rady a Výboru Národnej rady pre vzdelanie, vedu, šport a mládež, kultúru a médiá. Uvedené výbory v stanovenom termíne prerokovali návrh a zaujali tieto stanoviská: Výbor Národnej rady pre financie, rozpočet a menu a Výbor Národnej rady pre vzdelanie, vedu, šport a mládež, kultúru a médiá odporúčajú schváliť návrh s pozmeňujúcimi a doplňujúcimi návrhmi. Ústavnoprávny výbor Národnej rady odporúča uvedený návrh schváliť. Z uznesení výborov vyplynulo šesť pozmeňujúcich návrhov, ktoré sú v spoločnej správe, ktorú máme pod tlačou 1018a, s ktorými predkladateľ súhlasí. Pán podpredseda, môžete otvoriť rozpravu.
Novotný, Viliam, poslanec NR SR (2014-10-28):
Ďakujem pekne za slovo. V mene štyroch poslaneckých klubov, SDKÚ – DS, KDH, strany MOST – HÍD a OĽaNO, dávam návrh, aby Národná rada Slovenskej republiky požiadala ministerku zdravotníctva Slovenskej republiky o správu o pripravovanej výstavbe novej nemocnice v Bratislave, ktorá by obsahovala informáciu o doterajších nákladoch na projektovú štúdiu, informácie o výbere a nákladoch na poradcu, informáciu o tom, z akých zdrojov bola štúdia, bude poradca financovaný, informáciu o projekte, špecifikáciu jeho účelu, charakteru a rozsahu, ako aj vzťahov k ostatným zdravotníckym zariadeniam a lekárskej fakulte, informáciu o predpokladaných nákladoch na výstavbu a spôsobe financovania a podklady k projektu financovania a návratnosti investície novej nemocnice. Krátke odôvodnenie. Keďže projekt výstavby novej nemocnice v Bratislave je v pozícii utajenej štúdie, poslanci parlamentu, ale ani odborná verejnosť sa nemôžu dozvedieť potrebné informácie o tomto prvom PPP projekte v zdravotníctve, ktorý by mal stáť... (Prerušenie vystúpenia časomerom.)
Bugár, Béla, podpredseda NR SR (2017-01-31):
Pani poslankyňa, rokovací poriadok platí pre všetkých, samozrejme, o tomto návrhu, pokiaľ mi to dodržíte, dám hlasovať. Pani poslankyňa Grausová, nech sa páči.
J. Čech, poslanec: (2007-02-06):
Poslanci Národnej rady Slovenskej republiky, ktorí nie sú členmi výborov, ktorým vládny návrh zákona bol pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Všetky výbory Národnej rady Slovenskej republiky, ktorým bol vládny návrh zákona pridelený, s ním  súhlasili a odporučili ho Národnej rade schváliť s pripomienkami, ktoré máte uvedené v časti IV spoločnej správy. Navrhujem bod 6 vyňať na osobitné hlasovanie, keďže k nemu mám presnejší pozmeňujúci návrh. Ďalej, v bode 17 spoločnej správy navrhujem taktiež vyňať na osobitné hlasovanie body 1, 2, 4 a 5, ku ktorým v rozprave  podám pozmeňujúce  návrhy. O spôsobe hlasovania vás oboznámim pri hlasovaní po rozprave. Gestorský výbor na základe stanovísk výborov, ktoré prerokovali návrh, odporúča Národnej rade vládny návrh zákona o potravinách schváliť. Pani predsedajúca, otvorte, prosím, rozpravu, do ktorej sa hlásim ako prvý.
V. Mečiar, poslanec: (2007-09-18):
A teraz navrhujem kompromis. Zoberme obe strany materiálu, ktoré nie sú, akoby sa povedalo, porovnateľné, zoberme ich preč.
Hort, Milan, podpredseda NR SR (2010-12-02):
Pán podpredseda, nech sa páči, ak chcete reagovať, je tu priestor pre vás.
L. Köteles, poslanec: (2003-11-05):
Návrhy: Navrhujeme, že § 7 sa dopĺňa odsekom 4, ktorý znie: „Zamestnanci inšpekcie, krajských úradov životného prostredia, obvodných úradov životného prostredia a obcí, ktorí vykonávajú štátnu správu starostlivosti o životné prostredie, musia spĺňať osobitný kvalifikačný predpoklad. Získanie osobitného kvalifikačného predpokladu sa overuje skúškou.“ Druhý návrh: V § 12 sa vypúšťajú slová „na výkon niektorých činností v krajskom úrade životného prostredia, obvodnom úrade životného prostredia a inšpekcii“. Tretí návrh: Doterajší text čl. XIII sa označí ako bod 1 a dopĺňa sa bodom 2, ktorý znie: „V § 11 ods. 11 sa vypúšťa slovo „svojom“.“ Odôvodnenie: Program na zlepšenie kvality ovzdušia vydá krajský úrad životného prostredia vo Vestníku Ministerstva životného prostredia Slovenskej republiky, a nie vo svojom vestníku. Tým umožníme pre verejnosť sprístupnenie k týmto materiálom. Štvrtý návrh: V celom texte prílohy č. 2 sa slová „odbor stavebnej inšpekcie“ nahrádzajú slovami „odbor krajinného plánovania“. Zákonom č. 417/2003 Z. z., ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon), sa zriaďuje Slovenská stavebná inšpekcia, ktorá je odborným kontrolným orgánom, prostredníctvom ktorého Ministerstvo výstavby a regionálneho rozvoja Slovenskej republiky vykonáva hlavný štátny stavebný dozor. V súvislosti s prechodom kompetencie stavebnej inšpekcie v oblasti územného plánovania a stavebného poriadku prechádzajú od 1. novembra 2003 práva a povinnosti z pracovnoprávnych a iných vzťahov zamestnancov zabezpečujúcich výkon týchto kompetencií zo Slovenskej inšpekcie životného prostredia na Slovenskú stavebnú inšpekciu. Týmto bodom by sme vyriešili túto problematiku. Ďakujem, dámy a páni.
Matovič, Igor, poslanec NR SR (2012-07-03):
Ďakujem za faktické. A práve to, čo Jozef povedal, Viskupič, že, to ma teraz napadlo, že naozaj, to by bol veľmi rozumný kompromis. Deň daňovej slobody a solidarity, deň možno aj SaS, to je jedno, ale fakt ľudia by v tomto prípade, by tí, ktorí s radosťou platia dane, by oslavovali, že dovtedy s láskou platili štátu dane. A tí druhí by s radosťou oslavovali, že s láskou už dane platiť nebudú musieť. A vlastne to ten jeden deň, ten zlomový moment a obidvaja by sa tam zhodli a ja si myslím, že by ste to takto sa mohli nejako zbratať teraz cez prestávku a dohodnúť sa.
Kollár, Boris, predseda NR SR (2020-09-16):
Ďakujem. Dávam slovo predsedovi výboru pre hospodárske záležitosti poslancovi Petrovi Kremskému, aby informoval Národnú radu o výsledku prerokovania návrhu vlády vo výbore.
Hrnčiar, Andrej, podpredseda NR SR (2016-05-25):
Pán poslanec, znovu...
Paška Pavol, predseda NR SR (2013-10-18):
(Hlasovanie.) 139 prítomných, 1 za, 89 proti, 48 sa zdržalo, 1 nehlasoval. Bod 3 sme neschválili.
Kuffa, Štefan, poslanec NR SR (2015-12-09):
Ďakujem za slovo aj kolegovi za jeho vystúpenie. On ako matematik to úmrtie nenarodených detí, tie 1,72 miliardy za posledných 50 rokov, v podstate to prerátal na tie padnuté lietadlá, 235 lietadiel denne. Jedno by sme si všimli, keby padlo, a by boli naozaj toho plné médiá. Nenarodené deti nemajú žiadne práva prakticky, ani tak ako tu kolega pred chvíľou spomenul, ani len také minimalistické veci sa nepodarilo presadiť ani v ústave, ani v zákone a ľudský život je hodný ochrany od jeho počatia. Od teda, dá sa povedať, vzniku, nevieme to ani definovať, lebo rodičia – otec a matka – sú sprostredkovateľmi, odovzdávajú život, nie sú tvorcovia života. Pokles tých potratov, ktoré si spomínal, za posledné roky naozaj klesal, lebo tak nám dal aj stanovisko, aj z Parlamentného inštitútu sme to dostali, áno, je to aj vďaka stúpajúcemu trendu užívania antikoncepčných prostriedkov a spomenul si tuná aj tú tabletku, tú pilulku „deň po“, ale veľakrát sú to práve abortívne antikoncepčné prostriedky, ktoré de facto spôsobujú minipotrat a bránia uhniezdeniu už oplodneného vajíčka v tele matky, teda v maternici. Čo sa týka toho prsníka, a tak možno sme sa tak zasmiali, a jeho cena je 2 400 eur, ale v pondelok som rozprával na túto tému veľmi vážne, kde žena, ktorá mala ortézu prsníka, starajúca sa o svoju nevestu, padla a si poškodila túto ortézu. Žena je hendikepovaná, hej, a dneska máme onkologické pacientky, rako... (Prerušenie vystúpenia časomerom.)
Senko, Ján, poslanec NR SR (2018-09-14):
Cením si váš názor, pán poslanec. Chápem ozaj pozitívne tento predmetný návrh zákona. My sme nakoniec už mali spoločné stretnutie hneď ako na, po istom čase, ako vznikla táto, dá sa povedať, nepríjemná situácia aj s ministrom životného prostredia, s ministrom hospodárstva, aj za účasti predsedu vlády a odborných pracovníkov jednotlivých ministerstiev, kde sme si túto problematiku čiastočne vysvetlili, a svojím spôsobom môžem povedať, že aj predmetný návrh zákona je záverom k vyriešeniu tejto situácie, ktorá vznikla. Takže ja ozaj si, ja cením tento návrh, podporujem ho a budeme možno hľadať aj na základe pripomienok, ktoré vzniknú v našom území dotknutom, spoločné riešenie tak, aby sme ozaj, ak to tak môžem správne povedať, vyšperkovali tento návrh zákona. Ďakujem.
Bugár, Béla, podpredseda NR SR (2011-09-09):
Pán poslanec Jurčík.
Paška, Pavol, predseda NR SR (2014-01-29):
Vyhlasujem rozpravu za skončenú. Pán minister? Nech sa páči.
J. Blanár, poslanec: (2005-05-11):
Mne tu chýbajú východiská z toho, čo ste povedali. Vy ste povedali, že nie táto ústava, a v tom, čo ste povedali, dokonca ste povedali, že nie táto Európska únia. Ale, prepáčte, ja som to tak pochopil. Hovorili ste o tom, že sú tu problémy s Chartou ľudských práv. Vy ste hovorili, že tá preambula samotná je koncipovaná trošku zle, ale ja vám prečítam aspoň úryvok z tej preambuly, kde je napísané, že: „Únia je založená na nedeliteľných a univerzálnych hodnotách ľudskej dôstojnosti, slobody, rovnosti a solidarity. Je založená na zásade demokracie a zásade právneho štátu. Do stredobodu svojej činnosti stavia človeka.“ Ak toto sú problematické veci, tak ja sa domnievam, že nie a sú rovnako blízke kresťanským zásadám, všetkým tým, ktorí sme kresťania. Ďalej, aby nebola obava z toho, že tu môže vzniknúť povedzme bezbrehé vysvetľovanie napr. aj použitie eutanázie, tak priamo sa tu hovorí, že ústava obsahuje niektoré ustanovenia, ktoré napr. vyslovene hovoria, že charta zaväzuje využívať orgánmi Európskej únie a členskými štátmi len do tej časti európsku chartu, čo sa týka iba európskych ustanovení. Nemôže ísť nad rámec týchto ustanovení. Tak toho by som sa rovnako nebál, pretože potom sme tu aj my, ktorí sa k tomu môžeme vyjadrovať. A ešte by som chcel povedať, pán Mikloško, ja som ako hrdý Slovák pripravený zahlasovať za to... (Prerušenie vystúpenia časomierou.)
V. Veteška, podpredseda NR SR: (2003-12-10):
M. Demeterová, poslankyňa: Vážený pán predsedajúci, vážení páni ministri, vážené kolegyne poslankyne, kolegovia poslanci. Ja budem - na rozdiel od môjho kolegu, ktorého si nesmierne vážim a ktorý určite podnetne tu vystúpil -, stručná, a pretože som si už svoje pripomienky k návrhu štátneho rozpočtu uplatnila vo výbore, týkalo sa to otázky príspevku na bývanie a niektorých veciach v sociálnej oblasti. Ale pri štúdiu návrhu štátneho rozpočtu som si všimla ešte jednu vec, ktorá ma ako poslankyňu v sociálnom výbore zaujala, a to je hraničná pre oblasť sociálnych vecí a zdravotníctva. Všimla som si, že v tomto návrhu štátneho rozpočtu v minulom roku bolo, oblasť hospicov, boli účelovo viazané finančné prostriedky. V tomto návrhu štátneho rozpočtu tento návrh absentuje a preto som sa rozhodla v mene skupiny poslancov predložiť tento pozmeňujúci návrh. V návrhu štátneho rozpočtu v kapitole ministerstva zdravotníctva na rok 2004 z výťažkov lotérií účelovo viazať 20 miliónov Sk na podporu hospicov. Tento návrh odôvodňujem tým, že vlastne rozvoj hospicovej starostlivosti je u nás iba v začiatkoch a preto treba venovať mimoriadnu pozornosť a určite aj finančné prostriedky tejto problematike a myslím si, že tak ako v predchádzajúcom roku, aspoň tých 20 miliónov je nevyhnutných. Ďakujem za pozornosť.
J. Počiatek, minister financií SR: (2008-05-13):
Návrh zákona vychádza z Národného plánu zavedenia eura v Slovenskej republike a súvisí so zmenami v tuzemskom platobnom systéme SIPS a s napojením sa na platobný systém TARGE 2, pričom tieto zmeny je nevyhnuté vykonať najneskôr ku dňu zavedenia eura v Slovenskej republike, t. j. k 1. 1. 2009. Tento návrh zákona umožňuje vykonávanie tuzemských a cezhraničných platieb v reálnom čase prostredníctvom takzvaného európskeho platobného systému podľa osobitného predpisu, ktorým je usmernenie Európskej centrálnej banky z 26. apríla 2007 o transeurópskom automatizovanom expresnom systéme hrubého zúčtovania platieb v reálnom čase. Taktiež upravuje možnosť uviesť číslo účtu aj v tvare IBAN a kód banky BIC pre tuzemské prevody vykonávané prostredníctvom Európskeho platobného systému TARGE 2, ako aj zmeny súvisiace s odpísaním a pripísaním sumy cezhraničných prevodov vykonávaných prostredníctvom Európskeho platobného systému. Ďalšie zmeny a doplnenia návrhu zákona súvisia so zmenami v tuzemskom platobnom systéme SIPS, ktorý sa od 1. januára 2009 mení na clearingový systém, pričom zúčtovanie vypočítaných pozícií bude prebiehať v platobnom systéme TARGE 2 Sk. Ostatné zmeny majú len legislatívnotechnický charakter. Ďakujem.
Zmajkovičová, Renáta, podpredsedníčka NR SR (2014-10-17):
Faktická poznámka jedna, uzatváram možnosť, dve, uzatváram možnosť prihlásiť sa. Nech sa páči, pani poslankyňa Mezenská.
Horváth, Zoltán, poslanec NR SR (2010-12-01):
Úplne stručne. Ďakujem za slovo. Ja len chcem konštatovať, že v rozprave vystúpilo osem poslancov, bolo podaných šesť pozmeňujúcich návrhov a dva procedurálne návrhy. Zároveň boli vyňaté na osobitné hlasovanie zo spoločnej správy body 14, 20, 26 a 65 ako i 30, 32, 37, 63 a 75. Pán predseda, to je všetko. Ďakujem, skončil som.
Danko, Andrej, podpredseda NR SR (2024-09-17):
Poslanec Kalivoda.
P. Hrušovský, predseda NR SR: (2003-11-11):
Nech sa páči, pán minister Prokopovič, uveďte návrh zákona.